recursal/SuperWikiNEXT-32B huggingface dataset:
**Γενόσημο φάρμακο**: Φάρμακο με την ίδια ποιοτική και ποσοτική σύνθεση σε δραστικές ουσίες και την ίδια φαρμακοτεχνική μορφή όπως το φάρμακο αναφοράς (πρωτότυπο). Η βιοϊσοδυναμία του γενόσημου με το φάρμακο αναφοράς πρέπει να έχει αποδειχθεί. Ένα γενόσημο φάρμακο περιέχει την ίδια ποσότητα δραστικής(ών) ουσίας(ών) με το φάρμακο αναφοράς. Τα μη δραστικά συστατικά, ή «έκδοχα», του γενόσημου φαρμάκου και του φαρμάκου αναφοράς, ενδέχεται να διαφέρουν.

Χρόνος προστασίας
-----------------

Συγκεκριμένα κάθε νέο φάρμακο (πρωτότυπο) μετά την τελική του έγκριση για κυκλοφορία στην αγορά, κυκλοφορεί προστατευμένο για κάποιο χρονικό διάστημα με δικαιώματα όπως απαγόρευσης παραγωγής του από άλλη εταιρεία ή απαγόρευση παραγωγής της δραστικής ουσίας κ.λπ. (πατέντα). Στην περίοδο αυτή στην τιμή του φαρμάκου περιλαμβάνεται αναλογικά η δαπάνη έρευνας και ανάπτυξης, από την ανακάλυψη της δραστικής ουσίας του μέχρι την κυκλοφορία του. Με τη λήξη του χρονικού αυτού διαστήματος, που πάντα προσδιορίζεται από τις εθνικές και διεθνείς νομοθεσίες, θεωρείται ότι όλα τα παραπάνω έξοδα έχουν αποσβεστεί. Τότε παρέχεται το δικαίωμα της παραγωγής του και από άλλες εταιρείες φαρμάκων θεωρούμενο όρο γενόσημο (generic) φάρμακο.

Σημειώνεται ότι μετά την παρέλευση του παραπάνω χρόνου η τιμή του πρωτότυπου φαρμάκου μειώνεται δραστικά. Αλλά και τα γενόσημα φάρμακα από άλλες φαρμακοβιομηχανίες προσφέρονται σε πολύ μικρότερες τιμές, αφού δεν περιλαμβάνουν τα έξοδα της έρευνας των πρωτοτύπων. Με τον ανταγωνισμό που παρατηρείται σε μεγάλες παραγγελίες (μαζικές προμήθειες νοσοκομείων ή διαγωνισμούς) οι τιμές αυτών υφίστανται ακόμα μεγαλύτερες μειώσεις.

Στατιστικά
----------

Ποσοστιαία αναλογία φαρμακευτικών ιδιοσκευασμάτων στην Ελλάδα, κατά το έτος 2020
Στην Ελλάδα το Σεπτέμβριο του 2020 κυκλοφορούσαν 9142 φαρμακευτικά σκευάσματα.

Εξ αυτών τα 5001 (54,7% του συνόλου) των ιδιοσκευασμάτων, ήταν γενόσημα φάρμακα.

Η ποσοστιαία αναλογία των υπολοίπων νομικών βάσεων, παρουσιάζεται στην παρατιθέμενη εικόνα.

Παραπομπές
----------

1. ↑  «ΝΟΜΙΚΗ ΒΑΣΗ - ΟΡΙΣΜΟΙ» (PDF).

Εξωτερικοί σύνδεσμοι
--------------------

|  |  |
| --- | --- |
| wiktionary logowiktionary logo | Το *Βικιλεξικό* έχει σχετικό λήμμα:  **γενόσημο**  |

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Γενόσημο φάρμακο** |


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh89000501
* GND: 4201126-7
* NDL: 01052957
* NKC: ph939152

 |

 |
Ο **Ότο Λίλιενταλ** (*Karl Wilhelm Otto Lilienthal*, 23 Μαΐου 1848 – 10 Αυγούστου 1896) ήταν Γερμανός μηχανικός. Θεωρείται πατέρας της ανεμοπορίας. Γεννήθηκε στο Άνκλαμ και ασχολήθηκε με την πραγματοποίηση διαφόρων μικροεφευρέσεων. Ασχολήθηκε επίσης τα μέγιστα με τη μελέτη της αεροδυναμικής. Έχοντας ως πρότυπο το πώς πετούν τα πτηνά, ο Λίλιενταλ επινόησε έναν τύπο ανεμόπτερου με κυρτά πτερύγια, όπως των πουλιών, με το οποίο πραγματοποίησε πολλές πτήσεις σε πλαγιές λόφων. Στις 9 Αυγούστου 1896 τραυματίστηκε σοβαρά κατά τη διάρκεια της 2.400ης πειραματικής πτήσης του με το Normalsegelapparat και υπέκυψε στα τραύματά του την επομένη 10 Αυγούστου. Τάφηκε στο Βερολίνο. Στη κορυφή ενός από τους λόφους που επιχειρούσε τις πειραματικές του πτήσεις έχει ανεγερθεί σήμερα ομώνυμο μνημείο.

Μοντέλα των ανεμοπλάνων του
Έγραψε το έργο "*Η πτήση των πτηνών ως βάση της αεροπλοΐας*", στο οποίο εξέθεσε τις ιδέες του, καθώς και το Ημερολόγιό του, τα οποία και υπήρξαν πολύτιμα βοηθήματα των μεταγενεστέρων.
Ο Ότο Λίλιελαντ υπήρξε επίσης και εφευρέτης μικρού τύπου κινητήρος.

Δείτε επίσης
------------

* Άλμπρεχτ Μπέρμπλινγκερ

Παραπομπές
----------

1. ↑  «Identifiants et Référentiels». (Γαλλικά) *IdRef*. Agence bibliographique de l'enseignement supérieur. Ανακτήθηκε στις 10  Μαΐου 2020.

Εξωτερικοί σύνδεσμοι
--------------------

* Πολυμέσα σχετικά με το θέμα  Otto Lilienthal στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 25394600
* LCCN: n85249118
* ISNI: 0000 0000 8206 979X
* GND: 118572970
* SUDOC: 181558300
* BNF: cb15828010w (data)
* BIBSYS: 90212609
* NDL: 01036411
* NKC: jn20000720151
* CiNii: DA05711425

 |

 |
Ο **Κυριάκος Θ. Καρνέρας** ήταν λαϊκός ποιητής από την Κύπρο. Γεννήθηκε στο χωριό Ξυλοτύμβου τον Ιανουάριο του 1900 και πέθανε το 1986.

Βιογραφικά στοιχεία
-------------------

Ο Κυριάκος Θ. Καρνέρας ήταν αγράμματος. Ο πατέρας του ήταν φτωχός έτσι τον έστειλε μισταρκό (μισθωτός εργάτης). Ακολούθησε έτσι από πολύ μικρός το επάγγελμα του βοσκού μέχρι το θάνατό του. Το 1923 παντρεύτηκε τη συγχωριανή του Ελισάβετ Αδάμου και μαζί έκαναν 7 παιδιά. Ο Καρνέρας φτωχός καθώς ήταν δεν ευτύχησε να πάρει καμιά μόρφωση, αυτό όμως δε στάθηκε εμπόδιο στο να καθιερωθεί ώς ένας ρωμαλέος λαϊκός ποιητής. 

Η ποίηση του μπορεί να χωριστεί σε 3 ενότητες: 1) Τα ερωτικά 2) Τα αγροτικά και 3) τα κοινωνικά-ηθικολογικά. Ο Γ. Λυσιώτης αναφέρει ότι "Πολύ χαριτωμένος είναι ο τρόπος του στα ερωτικά τραγούδια, όπου δημιουργεί μια ατμόσφαιρα φετιχιστική και οδηγείται στο σύνολο της ομορφιάς ξεκινώντας από τα διάφορα μέλη του σώματος της γυναίκας, όπως τα μάτια, τα φρύδια, τα μαλλιά, τα στήθη, τα μάγουλα, τα πόδια κ.α." Η τιμή της ανακάλυψης αυτού του ρωμαλέου λαικού ποιητή των κοκκινοχωρίων ανήκει στον Τεύκρο Ανθία, ο οποίος καθοδηγούσε τον Καρνέρα στο δρόμο της ποίησης και φρόντιζε να δημοσιοποιούνται ποιήματά του στην εφημερίδα "Πρωινή", κάνοντάς τον έτσι γνωστό στο ευρύτερο κυπριακό κοινό.

Εξέδωσε 3 ποιητικές συλλογές και το 1980 ανθολογήθηκαν οι προηγούμενες ποιητικές συλλογές μαζί με άλλα ανέκδοτα ποιήματα και κοφτά τραούθκια (δίστιχα).

Χαρακτηριστικό ποίημα
---------------------

EIMAI

Εἶμ’ ἀγράμματος κουλούτζ‘ιν, ἒν θωρῶ τὰ δκυό μου νύσ‘ια

τζ εις τὴν γῆν γοιὸν το σκουλούτζ‘ιν πασπατεύκω ἴσ‘ια ἴσ‘ια.

Εἶμαι ὅπως μνιὰ κουζούλα, εἶμαι γέρημος ’πὸ οὕλα,

πὄν ἔσ‘ει’ποτζ‘εῖ τζ‘αι τζ‘εῖ εἰς τὸν κόσμον παραπάνω.

Τζ ἡ δουλειά μὄν βοσσ ιτζ‘ὴ τζ·αὶ βοσκὸς ἐννὰ πεθάνω,

γιατί‘ ὁ τζ‘ύρης μ’ ὁ φτωχός ἄφησέν με δίχα φῶς.

Βιβλιογραφία
------------

**Ποιητικές συλλογές**

* Τα τραγούδια του βοσκού (1937)

* Νερά του Μάρτη (1974)
* Που την Αρκήν ως την Υστερκάν (1978)
* Ποιητικά Άπαντα (1980)
* Ανέκδοτα Ποιήματα. Έκδοση Κ. Γ. Γιαγκουλλή
* Εικοσι και πεντε ανεκδοτα ποιηματα του Κυριακου Καρνερα. Έκδοση Κ. Γ. Γιαγκουλλή (1986)

Εξωτερικοί σύνδεσμοι
--------------------

* Αφιέρωμα στον Κυριάκο Καρνέρα

Πηγές
-----

* Γεώργιου Χ. Κασάπη "Ιστορία του Χωριού Ξυλοτύμπου", Λευκωσία 1988
* Κυριάκου Θ. Καρνέρα "Ποιητικά Άπαντα", Έκδοση Υπουργείου Παιδείας - Μορφωτική Υπηρεσία.
Αεροφωτογραφία αρδευτικής περιοχής στη Σαχάρα. Οι πράσινοι κύκλοι είναι καλλιέργειες.
Αρδευτικό κανάλι στο Χαρράν, Şanlıurfa, Τουρκία.
**Άρδευση** είναι η τεχνητή παροχή νερού σε καλλιεργούμενο έδαφος για να υποβοηθηθεί η ανάπτυξη των σπαρτών. Στην αγροτική παραγωγή συνήθως χρησιμοποιείται σε ξηρές περιοχές ή και σε περιόδους περιορισμένης βροχόπτωσης, αλλά επίσης και για την προστασία των φυτών από τον παγετό. Επιπλέον, το πλημμύρισμα των χωραφιών εμποδίζει την ανάπτυξη ζιζανίων σε ορυζώνες. Συχνά η άρδευση μελετάται σε συνάρτηση με την αποστράγγιση, που έχει τον αντίθετο σκοπό, δηλαδή την απομάκρυνση του πλεονάζοντος ύδατος από το καλλιεργούμενο έδαφος.

Σχετικά με την κατασκευή υποδομών άρδευσης χρησιμοποιείται και ο όρος *έγγειες βελτιώσεις*, που σημαίνει βελτιώσεις του εδάφους. Σημαντικά έργα άρδευσης είναι η κατασκευή φραγμάτων, η κατασκευή λιμνοδεξαμενών, η κατασκευή αρδευτικών δικτύων διανομής και οι γεωτρήσεις. Οι εγγειοβελτιωτικές δραστηριότητες περιλαμβάνουν, εκτός από τα έργα άρδευσης, τα αντιπλημμυρικά έργα, τα αποξηραντικά έργα, τις αναδασώσεις και τις ισοπεδώσεις/συστηματοποίηση εδαφών.

Δείτε επίσης
------------

* Τεχνητή λίμνη

Εξωτερικοί σύνδεσμοι
--------------------

* Έγγειες Βελτιώσεις, ιστοσελίδα του ΥΑΑ&Τ

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh00006268
* GND: 4006306-9
* BNF: cb119321398 (data)
* HDS: 007955
* NDL: 00568646
* NKC: ph137538

 |

 |
Διακόσμηση σε αγγείο
Καμαραϊκά αγγεία που εκτείθονται στο αρχαιολογικό μουσείο Ηρακλείου
Τα **Καμαραϊκά αγγεία** ανήκουν στην κεραμική της Μεσομινωικής περιόδου που διακρίνεται για την πολύχρωμη διακόσμησή της και την υψηλή καλλιτεχνική της ποιότητα. Διακοσμούνταν συνήθως με πολύπλοκα καμπυλόγραμμα σχέδια γεμάτα φαντασία και πιο σπάνια με θέματα από τον ζωικό και φυτικό κόσμο. Παράγονταν προφανώς σε ανακτορικά εργαστήρια (κυρίως στην Κνωσό και τη Φαιστό) και εξάγονταν στην Αίγυπτο και τη Συροπαλαιστίνη. Το επίθετο «καμαραϊκός» προέρχεται από τον τόπο της εύρεσης της πρώτης μεγάλης ομάδας αυτών των αγγείων στην Κρήτη, το σπήλαιο των Καμαρών στις νότιες κορυφές του όρους Ψηλορείτη.

Η κεραμική γνώρισε τεράστια ανάπτυξη στη Μεσομινωική και Υστερομινωική περίοδο, και θαυμάσια δείγματά της βρέθηκαν στην Κνωσό και στη Φαιστό. Τα αγγεία διακοσμούνται με απεικονίσεις λουλουδιών και φύλλων, αλλά κυρίως θαλασσινών ζώων, όπως χταπόδια, σουπιές, τρίτωνες και διάφορα ψάρια. Τόσο μεγάλη ήταν η ζήτηση των κρητικών αγγείων στις ακτές του Αιγαίου, ώστε στην Υστερομινωική εποχή η κατασκευή τους έγινε αληθινή βιομηχανία και πάρα πολλά προϊόντα της έφτασαν στην Αίγυπτο, τη Συρία και την υπόλοιπη Ελλάδα, όπου και βρέθηκαν στις ανασκαφές.

Στην αρχή, οι Αιγαίοι τεχνίτες αγνοούσαν τον κεραμευτικό τροχό και κατασκεύαζαν αγγεία, που ήταν μάλλον χοντροκομμένα, αλλά με τον καιρό τελειοποίησαν την τέχνη τους μέχρι το σημείο να επινοήσουν και να κατασκευάσουν τα θαυμάσια αγγεία της Μεσομινωικής περιόδου, που σήμερα είναι γνωστά ως «καμαραϊκά» και θεωρούνται τα σημαντικότερα αγγεία της μινωικής τέχνης.

Εξωτερικοί σύνδεσμοι
--------------------

1. Μουσείο Ηρακλείου Κρήτης
2. Ίδρυμα Ι. Λάτση[*νεκρός σύνδεσμος*]
3. Γλωσσάρι
4.
Για άλλες χρήσεις, δείτε: Νικόλαος Δεληγιάννης.

Ο **Νίκος Δεληγιάννης** (γεννήθηκε στις 3 Σεπτεμβρίου 1976 στην Αθήνα) είναι Έλληνας πρώην διεθνής υδατοσφαιριστής που αγωνιζόταν ως τερματοφύλακας στον Ολυμπιακό Πειραιώς, για 14 συνεχόμενα έτη.

Καριέρα
-------

Ο Νίκος Δεληγιάννης έκανε τα πρώτα του βήματα στο χώρο της υδατοσφαίρισης στον ΑΝΟ Γλυφάδας, με τον οποίο υπέγραψε το πρώτο του επαγγελματικό συμβόλαιο το 1994, σε ηλικία 18 ετών. Το 2001 μετεγγράφη στον Ολυμπιακό Πειραιώς, στον οποίο κατέκτησε αρκετούς τίτλους τόσο σε εγχώριο, όσο και σε διεθνές επίπεδο. Συγκεκριμένα, έχει κατακτήσει μέχρι στιγμής 12 Πρωταθλήματα Ελλάδας (2002, 2003, 2004, 2005, 2007, 2008, 2009, 2010, 2011, 2013, 2014, 2015), 12 Κύπελλα Ελλάδας (2002, 2003, 2004, 2006, 2007, 2008, 2009, 2010, 2011, 2013, 2014, 2015), 1 Πρωτάθλημα Ευρώπης (2002) και 1 Σούπερ Καπ Ευρώπης (2002).

Διεθνείς συμμετοχές
-------------------

Ο Νίκος Δεληγιάννης είναι διεθνής με την Εθνική Ομάδα Υδατοσφαίρισης της Ελλάδος για περισσότερο από μια δεκαετία και πραγματοποίησε δεκάδες συμμετοχές. Μεταξύ άλλων, έχει συμμετάσχει σε 4 Ολυμπιακούς Αγώνες (2000, 2004, 2008 και 2012).

Τίτλοι
------

* **12 Πρωταθλήματα Ελλάδος**: 2002, 2003, 2004, 2005, 2007, 2008, 2009, 2010, 2011, 2013, 2014, 2015
* **12 Κύπελλα Ελλάδος**: 2002, 2003, 2004, 2006, 2007, 2008, 2009, 2010, 2011, 2013, 2014, 2015
* **1 Πρωτάθλημα Ευρώπης**: 2002
* **1 Σούπερ Καπ Ευρώπης**: 2002

Παραπομπές
----------

1. ↑  «Έφτασε το τέλος για τον Δεληγιάννη». Contra. 23 Ιουνίου 2015. Ανακτήθηκε στις 24 Ιουνίου 2015.

Πηγές
-----

* Το προφίλ του Νίκου Δεληγιάννη στο gavros.gr
* Συνέντευξη του Νίκου Δεληγιάννη στο cobrasports.gr
Ο **Λουκάς Βενετούλιας** ήταν Έλληνας ζωγράφος.

Βιογραφία
---------

Γεννήθηκε το 1930 στη Θεσσαλονίκη όπου παρακολούθησε τα πρώτα μαθήματα ζωγραφικής με δάσκαλο τον Νίκο Γαβριήλ Πεντζίκη. Φοιτητής αρχικά της ιατρικής, την οποία εγκατέλειψε, σπούδασε από το 1954 μέχρι το 1958 στην Ανωτάτη Σχολή Καλών Τεχνών με καθηγητές τους Γιάννη Μόραλη και Σπύρο Παπαλουκά. Η παρθενική του ατομική έκθεση έγινε το 1964. Πραγματοποίησε περισσότερες από 10 ατομικές εκθέσεις στη Θεσσαλονίκη και την Αθήνα και έλαβε μέρος σε ομαδικές που πραγματοποιήθηκαν στην Ελλάδα και το εξωτερικό. Το 1971 έγινε υπότροφος του Ιδρύματος Ford. Πέθανε το 1984.

Κύριο μοτίβο του έργου του είναι η απεικόνιση του αστικού τοπίου της Θεσσαλονίκης. Την περίοδο της Χούντας και συγκεκριμένα από το 1969 και μετά εμφανίζεται στα έργα του σε μεγαλύτερο βαθμό η ανθρώπινη μορφή. Αργότερα φιλοτέχνησε σειρά έργων με αντικείμενο τη Σαντορίνη και αργότερα καταπιάστηκε και με τη νεκρή φύση.

Έργα του βρίσκονται στην Εθνική Πινακοθήκη, στη Δημοτική Πινακοθήκη Θεσσαλονίκης, στη Δημοτική Πινακοθήκη Λάρισας, στο MOMus, στο Τελλόγλειο Ίδρυμα Τεχνών, στη Μακεδονική Καλλιτεχνική Εταιρεία «Τέχνη», στο Υπουργείο Μακεδονίας- Θράκης και σε ιδιωτικές συλλογές.

Παραπομπές
----------

1. 1 2 3 4  «Ψηφιακή Πλατφόρμα ΙΣΕΤ : Καλλιτέχνες - Βενετούλιας Λουκάς». *dp.iset.gr*. Ανακτήθηκε στις 29 Σεπτεμβρίου 2023.
2. 1 2 3  Κομίνη-Διαλέτη, Δώρα· Ματθιόπουλος, Ευγένιος Δ (1997). *Λεξικό Ελλήνων Καλλιτεχνών:Ζωγράφοι, γλύπτες, χαράκτες, 16ος-20ός αιώνας*. Καλλιτεχνική βιβλιοθήκη. **1**. Αθήνα: Εκδ. οίκος Mέλισσα. σελίδες 170-2. ISBN 978-960-204-034-8.
3. ↑  Λυδάκης, Στέλιος (1976). *Οι Έλληνες ζωγράφοι, Λεξικό των Ελλήνων ζωγράφων και χαρακτών*. Καλλιτεχνική βιβλιοθήκη. **4**. Αθήνα: Εκδ. οίκος Mέλισσα. σελ. 51.
4. ↑  «Λουκάς Βενετούλιας: Ένας ρομαντικός ρεαλιστής». *Αρχαιολογία Online*. 24 Ιανουαρίου 2019. Ανακτήθηκε στις 29 Σεπτεμβρίου 2023.
5. ↑  «Βενετούλιας Λουκάς». *Εθνική Πινακοθήκη*. Ανακτήθηκε στις 29 Σεπτεμβρίου 2023.

Βιβλιογραφία
------------

* Κομίνη-Διαλέτη, Δώρα· Ματθιόπουλος, Ευγένιος Δ (1997). *Λεξικό Ελλήνων Καλλιτεχνών:Ζωγράφοι, γλύπτες, χαράκτες, 16ος-20ός αιώνας*. Καλλιτεχνική βιβλιοθήκη. **1**. Αθήνα: Εκδ. οίκος Mέλισσα. ISBN 978-960-204-034-8.
* Λυδάκης, Στέλιος (1976). *Οι Έλληνες ζωγράφοι, Λεξικό των Ελλήνων ζωγράφων και χαρακτών*. Καλλιτεχνική βιβλιοθήκη. **4**. Αθήνα: Εκδ. οίκος Mέλισσα..
* 
*
Η **συννοσηρότητα** εννοείται είτε ως συνύπαρξη δυο νόσων ή δύο παθολογικών καταστάσεων στον ίδιο ασθενή είτε ως συνύπαρξη καταστάσεων που έχουν μεταξύ τους κάποια αιτιολογική σχέση σε επίπεδο αλληλεπίδρασης (π.χ. ψυχολογικές και ψυχιατρικές συνέπειες που έχει μια σωματική νόσος).

Η **συννοσηρότητα** ή **διπλή διάγνωση**, όπως ορίζεται από τον Παγκόσμιο Οργανισμό Υγείας, είναι η συνύπαρξη στο ίδιο άτομο μίας διαταραχής. Αποκληστικά όσο αφορά τις ψυχότροπες ουσίες, σύμφωνα με το Γραφείο των Ηνωμένων Εθνών για τα Ναρκωτικά και το Έγκλημα, άτομο με διπλή διάγνωση είναι εκείνο «για το οποίο έγινε διάγνωση προβλήματος κατάχρησης αλκοόλ ή ναρκωτικής ουσίας επιπλέον κάποιας άλλης διάγνωσης, συνήθως ψυχιατρικής ασθένειας, π.χ. μανιοκατάθλιψη, σχιζοφρένεια» (UNODCCΡ, 2000).
Η συννοσηρότητα στο πλαίσιο αποκλειστικά της κατάχρησης ουσιών αναφέρεται στην πρόσκαιρη συνύπαρξη δύο ή περισσότερων ψυχιατρικών διαταραχών ή διαταραχών της προσωπικότητας, εκ των οποίων η μία είναι η προβληματική χρήση ουσίας.

Παραπομπές
----------

1. ↑  «ΣΥΝΝΟΣΗΡΟΤΗΤΑ ΨΥΧΙΚΩΝ ΚΑΙ ΣΩΜΑΤΙΚΩΝ ∆ΙΑΤΑΡΑΧΩΝ, ΕΙΣΗΓΗΣΗ ΣΤΟ ΣΤΡΟΓΓΥΛΟ ΤΡΑΠΕΖΙ ΜΕ ΘΕΜΑ «ΨΥΧΙΚΕΣ ∆ΙΑΤΑΡΑΧΕΣ ΣΕ ΣΩΜΑΤΙΚΑ ΠΡΟΒΛΗΜΑΤΑ» 2Ο ΠΑΝΕΛΛΗΝΙΟ ΤΡΙΗΜΕΡΟ ΠΡΩΤΟΒΑΘΜΙΑΣ ΨΥΧΙΑΤΡΙΚΗΣ ΦΡΟΝΤΙ∆ΑΣ, ΝΑΥΠΛΙΟ 31/10-2/11/2003» (PDF). *ΘΩΜΑΣ ΥΦΑΝΤΗΣ, ΕΠΙΚΟΥΡΟΣ ΚΑΘΗΓΗΤΗΣ ΨΥΧΙΑΤΡΙΚΗΣ ΠΑΝΕΠΙΣΤΗΜΙΟΥ ΙΩΑΝΝΙΝΩΝ*. Ανακτήθηκε στις 28 Ιανουαρίου 2020.
Η **Άλκηστη Αβραμίδου** (γεννήθηκε στις 26 Φεβρουαρίου 1988) είναι πρώην διεθνής Ελληνίδα υδατοσφαιρίστρια που αγωνίστηκε ως περιφερειακή στον Ολυμπιακό Πειραιώς απ' το 2007 μέχρι το 2021.

Καριέρα
-------

Η Άλκηστη Αβραμίδου βρέθηκε στον Ολυμπιακό Πειραιώς από πολύ μικρή ηλικία. Παρέμεινε στην ομάδα του Πειραιά για 14 χρόνια και κατέκτησε συνολικά 14 εγχώριους τίτλους και 4 διεθνείς. 

Με το τέλος της σεζόν 2020-21, όπου και κατέκτησε το τρεμπλ με τον Ολυμπιακό, αποφάσισε να αποσυρθεί απο την ενεργό δράση.

Διεθνείς συμμετοχές
-------------------

Η Άλκηστη Αβραμίδου ήταν διεθνής με την εθνική ομάδα υδατοσφαίρισης της Ελλάδας με την οποία έχει πραγματοποιήσει αρκετές συμμετοχές. Μάλιστα, το 2011 κατέκτησε με την Εθνική Ελλάδος το χρυσό μετάλλιο στο παγκόσμιο πρωτάθλημα υδατοσφαίρισης της Σανγκάης.

Τίτλοι
------

* 01 !1η θέση, χρυσό μετάλλιο **2 Πρωταθλήματα Ευρώπης (Euro League)**
	+ 2015, 2021
* 01 !1η θέση, χρυσό μετάλλιο **1 Κύπελλο Ευρωπαϊκής Ομοσπονδίας (LEN Trophy)**
	+ 2014
* 01 !1η θέση, χρυσό μετάλλιο **1 Σούπερ Καπ Ευρώπης**
	+ 2015
* **10 Πρωταθλήματα Ελλάδας**
	+ 2009, 2011, 2014, 2015, 2016, 2017, 2018, 2019, 2020, 2021
* **3 Κύπελλα Ελλάδας**
	+ 2018, 2020, 2021
* **1 Σούπερ Καπ Ελλάδας**
	+ 2020

Παραπομπές
----------

1. ↑  Αποσύρεται από την ενεργό δράση η αρχηγός του Ολυμπιακού, Άλκηστη Αβραμίδου.

Πηγές
-----

* Το προφίλ της Αβραμίδου στο gavros.gr
* Συνέντευξη της Αβραμίδου στο waterpolonews.gr
* Εθνική Ελλάδας Γυναικών: Καμπ ενόψει Ουγγαρίας

  


|  |  |  |  |
| --- | --- | --- | --- |
| 

| π • σ • ε
Υδατοσφαιρίστριες Ολυμπιακού Σ.Φ. Πειραιώς περιόδου 2022-23 |
| --- |
|  |
| 
* 1 Διαμαντοπούλου
* 2 Πλευρίτου
* 6 Ελευθεριάδου
* 8 Πλευρίτου
* 9 Σταματοπούλου
* 10 Πλευρίτου

Προπονητής: Αλεξάνταρ Τσίριτς |

 |
Ο **Κόναν Κρίστοφερ Ο'Μπράιεν** (**Conan Christopher O'Brien**, 18 Απριλίου 1963) είναι Αμερικανός τηλεπαρουσιαστής, κωμικός και τηλεοπτικός παραγωγός. Είναι περισσότερο γνωστός για την παρουσίαση διάφορων βραδινών talk shows. Το 2010 μέχρι το 2021 παρουσίαζε την εκπομπή *Conan* στο καλωδιακό κανάλι TBS. Ο Κόναν Ο' Μπράιεν γεννήθηκε στο Μπρούκλιν της Μασαχουσέτης, και μεγάλωσε σε μια ιρλανδική καθολική οικογένεια. Υπηρέτησε ως πρόεδρος στο The Harvard Lampoon ενώ σπούδαζε στο Πανεπιστήμιο του Χάρβαρντ και έγραφε για την κωμική σειρά σκίτσων *Not Necessarily the News*.

Αφού έγραψε για διάφορες κωμωδίες στο Λος Άντζελες, εντάχθηκε στην ομάδα των σεναριογράφων του *Saturday Night Live*. Ο Ο'Μπράιεν ήταν σεναριογράφος και παραγωγός της σειράς κινουμένων σχεδίων *The Simpsons* για δύο σεζόν, μέχρι που του ανατέθηκε από το NBC να πάρει την θέση του Ντέιβιντ Λέτερμαν ως οικοδεσπότης του *Late Night* το 1993. Ο Ο'Μπράιεν, καθώς ήταν άγνωστος στο κοινό, έλαβε δυσμενείς κριτικές κατά την αρχή της θητείας του ως παρουσιαστής του *Late Night* και τον πρώτο καιρό η εκπομπή κινδύνευε συνεχώς με κόψιμο. Η εκπομπή γενικά βελτιώθηκε με την πάροδο του χρόνου και ήταν σε υψηλή εκτίμηση από το κοινό ιδιαίτερα κατά τη στιγμή της αναχώρησής του το 2009. Στη συνέχεια, Ο'Μπράιεν μετεγκαταστάθηκε από τη Νέα Υόρκη στο Λος Άντζελες για να παρουσιάσει την δική του ενσάρκωση του *The Tonight Show* για επτά μήνες εώς ότου μια διαμάχη στο τηλεοπτικό δίκτυο NBC προκάλεσε την αλλαγή του οικοδεσπότη της εκπομπής το 2010.

Είναι γνωστός για το αυθόρμητο στυλ παρουσίασής του, το οποίο έχει χαρακτηριστεί ως "αδέξιο, αυτοσαρκαστικό χιούμορ". Οι βραδινές εκπομπές του Ο'Μπράιεν συνδυάζουν το "ακατάλληλο και εκκεντρικό με πιο κομψές, αφηγηματικές ταινίες μικρού μήκους (εξωτερικά γυρίσματα εκτός στούντιο)". Από το 2010 παρουσιάζει την εκπομπή *Conan*ενώ έχει παρουσιάσει και άλλες εκδηλώσεις, όπως τα Βραβεία Έμμυ και το *Χριστούγεννα στην Ουάσινγκτον*. Ο Ο' Μπράιεν έχει γίνει το θέμα ενός ντοκιμαντέρ, με τίτλο *Conan O'Brien Can't Stop* (2011) και ήταν, επίσης, ο παρουσιαστής μιας κωμικής παράστασης η οποία έκανε περιοδεία σε 32 πόλεις.

Μετά την αποχώρηση του Ντέιβιντ Λέτερμαν, στις 20 Μαΐου 2015, ο Ο'Μπράιεν έγινε ο πιο μακροχρόνιος οικοδεσπότης βραδινών talk shows, με θητεία 22 χρόνων.

Παραπομπές
----------

1. ↑  Ανακτήθηκε στις 4  Μαρτίου 2021.
2. ↑  (πολλαπλές γλώσσες) *geni.com*.
3. ↑  Lynn Hirschberg (May 20, 2009). «Heeeere's. .. Conan!!!». *The New York Times*.. Ανακτήθηκε στις December 21, 2012.
4. ↑  «Conan O'Brien to Debut New Late-Night Show on TBS». Associated Press. FOX News. April 12, 2010.. Ανακτήθηκε στις April 12, 2010.
5. ↑  Frazier Moore, Associated Press (12 Απριλίου 2010). «Conan O'Brien to Make TBS His New Late-Night Home». ABC News. Ανακτήθηκε στις 12 Απριλίου 2010.
Το **Πατριωτικόν Ίδρυμα Κοινωνικής Προστασίας και Αντιλήψεως** - **(Π.Ι.Κ.Π.Α.)** ήταν νομικό πρόσωπο δημοσίου δικαίου με έργο του την παροχή κοινωνικής πρόνοιας στα οικονομικά ασθενέστερα μέλη της κοινωνίας και στα παιδιά. Ο οργανισμός ιδρύθηκε τυπικά το 1939 με τον Α.Ν. 1950/1939 (ΦΕΚ Α. 371/7-9-1939) και προέκυψε από την μετονομασία του «**Πατριωτικού Ιδρύματος Προστασίας Παιδιού**» - Π.Ι.Π.Π. (1929 - 1939 το οποίο με τη σειρά του, προέκυψε από την αλλαγή καθεστώτος και ονομασίας του Πατριωτικού Συνδέσμου των Ελληνίδων, που είχε ιδρυθεί από τη Βασίλισσα Σοφία το 1914 .
Το ΠΙΚΠΑ με την πάροδο των ετών εξελίχθηκε σε σημαντικό φορέα κοινωνικής πρόνοιας, συπεριλαμβάνοντας υποστήριξη για τους ανάπηρους, θύματα πολέμων, διενέργεια συσσιτίων, αντιφυματικό ιατρείο, εκπαίδευση νοσοκόμων, παιδικές κατασκηνώσεις, υποστήριξη για ανάπηρα παιδιά με το Κέντρο Αποκατάστασης Αναπήρων Παίδων, κ.α.

Βάσει του Ν.2646 (ΦΕΚ Α. 236/ 20-10-1998) το ΠΙΚΠΑ συγχωνεύθηκε μαζί με άλλους οργανισμούς για να συγκροτηθεί ο «Εθνικός Οργανισμός Κοινωνικής Φροντίδας» (Ε.Ο.Κ.Φ.).

Πηγή
----

* Πατριωτικό Ίδρυμα Κοινωνικής Πρόνοιας και Αντίληψης

Παραπομπές
----------

1. ↑  
Βάσω Θεοδώρου (2014). *«Από τον Πατριωτικό Σύνδεσμο των Ελληνίδων στο Πατριωτικό Ίδρυμα Περιθάλψεως: εθελοντικά δίκτυα, πολιτική αλλαγή και κράτος πρόνοιας»*, σελ. 19. .
Ο **Έλμαρ Κλος** (τσέχικα: *Elmar Klos*, 26 Ιανουαρίου 1910 - 31 Ιουλίου 1993) ήταν Τσέχος σεναριογράφος, καθηγητής και σκηνοθέτης, ο οποίος επί σειρά ετών (και συγκεκριμένα 17) συνεργάστηκε με τον Γιαν Καντάρ, με τον οποίον, το 1965, κέρδισε και το Όσκαρ Καλύτερης Ξενόγλωσσης Ταινίας, για την ταινία *Το μαγαζάκι της Κεντρικής Οδού*. Επίσης, κι ένας άλλος καρπός της συνεργασίας τους έχει βραβευθεί, το *Smrt si říká Engelchen* (1963), αυτή τη φορά με το Χρυσό Βραβείο, στο 3ο Φεστιβάλ Κινηματογράφου της Μόσχας. Ο ρόλος του στον μεταπολεμικό κινηματογράφο της Τσεχοσλοβακίας ήταν σημαντικός.

Βιογραφία
---------

Ο Έλμαρ Κλος γεννήθηκε στο Μπρνο, στη Μοραβία της Αυστροουγγαρίας, στις 26 Ιανουαρίου του 1910. Ο Κλος άρχισε να σπουδάζει Νομικά, στο Πανεπιστήμιο Τσαρλς, στην Πράγα. Στην ηλικία των 18, ξεκίνησε να κάνει διάφορες δουλειές στην κινηματογραφική βιομηχανία. Στα 25 του, κατάφερε να φτιάξει δικό του στούντιο, κι έτσι ξεκίνησε να σκηνοθετεί ντοκιμαντέρ μικρού μήκους και άλλες εκπαιδευτικές ταινίες. Το 1955 βοήθησε στην ίδρυση της Κινηματογραφικής Ακαδημίας της Τσεχίας, στην οποία κιόλας διετέλεσε και καθηγητής ιστορίας, μέχρι και το 1969.

Ο Κλος, συνολικά, σκηνοθέτησε οχτώ ταινίες, οι οποίες κατείχαν συμπαγές σενάριο και κοινωνική κριτική. Πολλές από αυτές τις σκηνοθέτησε με τον Ούγγρο σκηνοθέτη Γιαν Καντάρ, δύο εκ των οποίων βραβεύθηκαν: Το μαγαζάκι της Κεντρικής Οδού, που κέρδισε Όσκαρ Καλύτερης Ξενόγλωσσης ταινίας και το *Smrt si říká Engelchen*, που κέρδισε το Χρυσό Βραβείο στο Φεστιβάλ Κινηματογράφου Μόσχας. Οι ταινίες τους, πολλές φορές λογοκρίθηκαν από την Τσεχοσλοβάκικη Κυβέρνηση, ενώ σταδιακά ο Κλος σταμάτησε να σκηνοθετεί, ο Καντάρ συνέχισε σε Καναδά και ΗΠΑ.

Ο Κλος, αφού είχε αποσυρθεί από τη σκηνοθεσία άρχισε να εργάζεται ως μηχανικός σε οικοδομές, όμως η μετακομμουνιστική Τσεχία, του επέτρεψε να επιστρέψει στην Ακαδημία, στη δεκαετία του 1990, και έτσι συνέχισε να διδάσκει εκεί πέρα. Για μικρό χρονικό διάστημα, φυσικά, καθώς απεβίωσε, σε ηλικία 83 ετών, στις 31 Ιουλίου του 1993.

Παραπομπές
----------

1. 1 2  «Elmar Klos». Hollywood.com. Ανακτήθηκε στις 5 Απριλίου 2016.
2. 1 2  «Elmar Klos». Encyclopædia Britannica. Ανακτήθηκε στις 5 Απριλίου 2016.
3. ↑  «The 38th Academy Awards (1966) Nominees and Winners». *oscars.org*. Ανακτήθηκε στις 6 Νοεμβρίου 2011.
4. ↑  «3rd Moscow International Film Festival (1963)». *MIFF*. Αρχειοθετήθηκε από το πρωτότυπο στις 16 Ιανουαρίου 2013. Ανακτήθηκε στις 1 Δεκεμβρίου 2012.

Εξωτερικοί σύνδεσμοι
--------------------

* Έλμαρ Κλος στο IMDb
* 

|  |  |
| --- | --- |
| 

|  |
| --- |
| * Πύλη:Βιογραφίες
* Πύλη:Κινηματογράφος
 |

 |


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 72955128
* LCCN: n88212964
* ISNI: 0000 0001 0914 9678
* GND: 122245350
* SUDOC: 138010307
* BNF: cb12672929m (data)
* NKC: jk01060663

 |

 |
Η **γλουταμίνη** (σύντμηση **Gln** ή **Q**) είναι α-αμινοξύ με συντακτικό τύπο NH2C(O)CH2CH2CH(NH2)COOH. Είναι ένα πρωτεϊνογόνο αμινοξύ που κωδικοποιείται στο DNA με τα κωδικόνια CAA και CAG. Η πλευρική της αλυσίδα καταλήγει σε μια ομάδα καρβοξαμιδίου (ή αλλιώς καρβοξυλαμιδίου), που σχηματίζεται με αντικατάσταση του υδροξυλίου του γλουταμινικού οξέος από μια αμινομάδα (-NH2). Από χημικής άποψης κατατάσσεται στα πολικά αμινοξέα λόγω της πλευρικής της αλυσίδας. Δεν θεωρείται διατροφικώς απαραίτητο αμινοξύ.

Δομή
----

Η γλουταμίνη απαντάται σε δύο οπτικά ισομερή, την L-γλουταμίνη (ή *S*-γλουταμίνη) και το εναντιομερές D-γλουταμίνη (ή *R*-γλουταμίνη). Από τα δύο χειρόμορφα μόρια μόνο η L-γλουταμίνη βρίσκεται στις πρωτεΐνες.

|  |
| --- |
| L-γλουταμίνη   D-γλουταμίνη |
| L-γλουταμίνη (αριστερά) και D-γλουταμίνη (δεξιά) |

Διατροφικές πηγές
-----------------

Οι τροφές με τη μεγαλύτερη περιεκτικότητα σε γλουταμίνη είναι τα κρέατα και τα γαλακτοκομικά προϊόντα, αλλά και τα όσπρια, η σόγια και το σιτάρι. Όλες αυτές οι τροφές περιέχουν L-γλουταμίνη ως συστατικό των πρωτεϊνών τους και όχι σε ελεύθερη μορφή.

Βιολογικός ρόλος
----------------

Η γλουταμίνη συμμετέχει σε πολλές βιοχημικές διαδικασίες. Ως ένα από τα πρωτεϊνογενετικά αμινοξέα συμμετέχει στην πρωτεϊνοσύνθεση. Χρησιμεύει ως δότης αζώτου σε πολλές αναβολικές διεργασίες που οδηγούν στον σχηματισμό αζωτούχων ενώσεων, όπως για παράδειγμα στη σύνθεση πουρινών. Μπορεί να χρησιμοποιηθεί από τον οργανισμό ως μεταφορέας αμμωνίας στο αίμα, αλλά και ως πρώτη ύλη για την παραγωγή ενέργειας από τα κύτταρα, μαζί με τη γλυκόζη. Επίσης διαδραματίζει ρυθμιστικό ρόλο στη λειτουργία των νεφρών.

Παραπομπές
----------

1. ↑  CRC Handbook of Chemistry and Physics, Ed. D.R. Lide, 85th Ed. CRC Press, Boca Raton, FL, 2005.

Πηγές
-----

* J. M. Berg, L. Stryer, J. L. Tymoczko, *Βιοχημεία*, Πανεπιστημιακές Εκδόσεις Κρήτης, 2005.

  


|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Πρωτεϊνικά αμινοξέα |
| --- |
|  |
| Μη πολικά πρωτεϊνικά αμινοξέα | 
Γλυκίνη (Gly)  · Αλανίνη (Ala)  · Βαλίνη (Val)  · Λευκίνη (Leu)  · Ισολευκίνη (Ile)  · Φαινυλαλανίνη (Phe)  · Μεθειονίνη (Met)  · Τρυπτοφάνη (Trp) |
|  |
| Ουδέτερα πολικά πρωτεϊνικά αμινοξέα | 
Σερίνη (Ser)  · Θρεονίνη (Thr)  · Ασπαραγίνη (Asn)  · Γλουταμίνη (Gln) |
|  |
| Όξινα πρωτεϊνικά αμινοξέα | 
Κυστεΐνη (Cys)  · Ασπαραγινικό οξύ (Asp)  · Γλουταμινικό οξύ (Glu)  · Τυροσίνη (Tyr) |
|  |
| Βασικά πρωτεϊνικά αμινοξέα | 
Προλίνη (Pro)  · Λυσίνη (Lys)  · Ιστιδίνη (His)  · Αργινίνη (Arg) |
|  |
| Ειδικά πρωτεϊνικά αμινοξέα | 
Αλλυσίνη (Aly)  · Υδροξυπρολίνη (Hpr)  · Σεληνοκυστεΐνη (Sec) Πυρρολυσίνη (Pyl) |

 |
Ο **Ζορζ Γκεταρί** (Αλεξάνδρεια, 8 Φεβρουαρίου 1915 – Mougins, Alpes-Maritimes, 13 Σεπτεμβρίου 1997) ήταν Γάλλος καλλιτέχνης (χορευτής, τραγουδιστής, παρουσιαστής και ηθοποιός) Ελληνικής καταγωγής. Γεννημένος ως **Λάμπρος Βαρλόου**, το 7ο από δέκα παιδιά ελληνικής οικογένειας της Αιγύπτου, προοριζόταν από το περιβάλλον του για να ακολουθήσει εμπορικές δραστηριότητες, όπως ο πατέρας του. Σε ηλικία 16 ετών αναδείχθηκε πρωταθλητής στίβου στο Γυμνάσιο, στο δρόμο των 110 μ. με εμπόδια. Τρία χρόνια μετά έφυγε για οικονομικές σπουδές στο Παρίσι, μερίμνη του θείου του, μαέστρου Τάσου Γιαννόπουλου, ο οποίος ανήκε στην ορχήστρα του διάσημου βιολονίστα Τυμπώ. Ο τελευταίος, παρότρυνε το Γκεταρί να εγκαταλείψει τις εμπορικές του σπουδές και να ασχοληθεί με το τραγούδι, το 1936. Ο Ζορζ θήτευσε πλάι στον διακεκριμένο μουσουργό Νινόν Βαλίν και το 1937 πρωτοεμφανίσθηκε στο κέντρο «Ευρωπαϊκόν» της Γαλλικής πρωτεύουσας, ως μέλος μουσικού σχήματος με επικεφαλής το Τζο Μπουλλόν. Την επόμενη χρονιά κίνησε το ενδιαφέρον της Mistinguett, η οποία τον ενέταξε στο καλλιτεχνικό της δυναμικό, ως τακτικό συνεργάτη. Το 1950 ο Γκεταρί αναδείχθηκε καλύτερος εκτελεστής οπερέττας στη Γαλλία και την ίδια χρονιά πρωταγωνίστησε στην κινηματογραφική ταινία Ένας Αμερικανός στο Παρίσι, στο πλευρό της Λέσλι Καρόν. Ο Γκεταρί επισκεπτόταν συχνά την Ελλάδα ως επίσημα προσκεκλημένος, μετέχοντας σε διάφορες καλλιτεχνικές και άλλες εκδηλώσεις.

Παραπομπές
----------

1. 1 2 3  Εθνική Βιβλιοθήκη της Γερμανίας: (Γερμανικά, Αγγλικά) *Gemeinsame Normdatei*. 106218291X. Ανακτήθηκε στις 14  Αυγούστου 2015.
2. 1 2 3  Εθνική Βιβλιοθήκη της Γαλλίας: (Γαλλικά) *καθιερωμένοι όροι της Εθνικής Βιβλιοθήκης της Γαλλίας*. data.bnf.fr/ark:/12148/cb13894793j. Ανακτήθηκε στις 10  Οκτωβρίου 2015.
3. 1 2  (Αγγλικά) *SNAC*. w6hq51kn. Ανακτήθηκε στις 9  Οκτωβρίου 2017.
4. 1 2  «Fichier des personnes décédées». *Fichier des personnes décédées*. Ανακτήθηκε στις 13  Οκτωβρίου 2021.
5. ↑  Ανακτήθηκε στις 14  Ιουνίου 2019.
6. ↑  An American in Paris". Variety. 1951-08-29. Ανακτήθηκε στις 21/12/2021
7. ↑  Γ. Μαλλούχος στο φύλλο της εφημερίδας «Αθηναϊκή» της 3 Ιουλίου 1959, σελ. 2: «Θεατρικά Νέα: Την Τρίτη έρχεται ο Ζωρζ Γκεταρύ» Ανακτήθηκε από την ιστοσελίδα της Βουλής των Ελλήνων, στις 21/12/2021
Το **Κέρμπι Μπάκετς** είναι μια νεανική σειρά που έκανε πρεμιέρα στις 20 Οκτωβρίου του 2014, στο Disney XD.

Πλοκή
-----

Ο Κέρμπι Μπάκετς (Τζέικομπ Μπερτραντ) ονειρεύεται να γίνει ένας διάσημος σχεδιαστής κινουμένων σχεδίων, όπως το είδωλό του, ο Μακ Μακάλιστερ και αλληλεπιδρά με τις δημιουργίες των κινουμένων σχεδίων του. Παρόμοια με Nick Martin στο McGee και Me!, ο Κέρμπι βλέπει τα σχέδιά του, να παίρνουν σάρκα και οστά, όπως ο ίδιος και οι δύο καλύτεροί του φίλοι, Φις και Ιλάι, καταφέρνει και γίνεται εξωφρενική και απρόβλεπτη περιπέτεια.

Ελληνική μεταγλώττιση
---------------------

Σε αυτήν τη λίστα αναγράφονται οι ηθοποιοί που παίζουν τους ρόλους της σειράς. Αναγράφονται επίσης και οι Έλληνες μεταγλωττιστές.
Οι ελληνικές μεταγλωττίσεις των επεισοδίων της σειράς έγιναν στα στούντιο Sierra Post.

| Χαρακτήρας | Ηθοποιός | Ηθοποιός (ελληνική μεταγλώττιση) |
| --- | --- | --- |
| Κέρμπι (Kirby) | Jacob Bertrand | Ινώ Στεφανή |
| Φις (Fish) | Mekai Curtis | Γιώργος Ματαράγκας (νεότερος) |
| Ιλάϊ (Eli) | Cade Sutton | Ειρήνη Τσίγκα |
| Ντον (Dawn) | Olivia Stuck | Ειρήνη Τσίγκα |
| Μπελίντα (Belinda) | Tiffany Espensen | Βασιλική Κατσικερού |
| Μπαμπάς | Dave Buckets | Γιώργος Ματαράγκας (νεότερος) |
| Μαμά | Suzzi Barett | Ινώ Στεφανή |
| Μακ Μακάλιστερ | (άγνωστο) | Μιχάλης Γκίνος |

Εξοπλισμός και παραγωγή
-----------------------

Το Disney XD ανάπτυξε για πρώτη φορά και πιλοτικά το *Κέρμπι Μπάκετς* το 2012 με τους παραγωγούς Gabe Snyder και ο Mike Alber, David Bowers και Κρίστοφορ Μπράουν. Το  *Κέρμπι Μπάκετς*  πάρθηκε ως μια σειρά το Φεβρουάριο του 2014. Η παραγωγή ξεκίνησε το καλοκαίρι του 2014 και το φθινόπωρο του 2014 έκανε πρεμιέρα.

Στις 13 Ιανουαρίου 2015, η σειρά ανανεώθηκε για δεύτερη σεζόν με την επανέναρξη της παραγωγής, το Μάρτιο. Η δεύτερη σεζόν έκανε πρεμιέρα στις 7 Οκτωβρίου 2015.

Στις 4 Μαρτίου 2016, το Disney XD ανανέωσε τη σειρά για τρίτη σεζόν.

Εκπομπή
-------

Το *Κέρμπι Μπάκετς* έκανε πρεμιέρα στο Disney XD στην Αυστραλία στις 11 Απριλίου του 2015, και στη Νέα Ζηλανδία στις 14 Απριλίου του 2015.

Παραπομπές
----------

1. ↑  Weisman, Jon. «2012-10-02». variety.com.. Ανακτήθηκε στις 2014-09-13.
2. ↑  Andreeva, Nellie (2014-02-11). «Disney XD Draws Up Series Order For ‘Kirby Buckets’ Starring Jacob Bertrand». deadline.com.. Ανακτήθηκε στις 2014-09-13.
3. ↑  «Disney's Next Teen TV Star? Disney XD Greenlights 2 Pilots Starring Jacob Bertrand». deadline.com. 2013-08-22.. Ανακτήθηκε στις 2014-09-13.
4. ↑  Kondolojy, Amanda (13 Ιανουαρίου 2015). «'Kirby Buckets' Renewed for Second Season by Disney XD». *TV by the Numbers*. Zap2it. Αρχειοθετήθηκε από το πρωτότυπο στις 3 Μαρτίου 2016. Ανακτήθηκε στις 13 Ιανουαρίου 2015.
5. ↑  Kowalski, Kristine Hope (4 Μαρτίου 2016). «'Kirby Buckets' Is Renewed for Season 3». *Twist Magazine*. Αρχειοθετήθηκε από το πρωτότυπο στις 6 Μαρτίου 2016. Ανακτήθηκε στις 3 Σεπτεμβρίου 2016.
6. ↑  Higgins, D (30 Μαρτίου 2015). «APRIL on FOXTEL: Game Of Thrones, Mad Men, Wentworth, Deadline Gallipoli and 200+ other new shows». *The Green Room*. Foxtel. Ανακτήθηκε στις 31 Μαρτίου 2015.

Εξωτερικοί σύνδεσμοι
--------------------

* Επίσημη ιστοσελίδα
Η **σημαία της Ατόλης Παλμύρα** είναι η ανεπίσημη σημαία που χρησιμοποιείται από την ομώνυμη ατόλη, που αποτελεί τμήμα των απομακρυσμένων νησίδων των Ηνωμένων Πολιτειών, και, σύμφωνα με επίσημες εκτιμήσεις του 2019, δεν έχει κανέναν γηγενή κάτοικο, αλλά 4 - 20 μελετητές που διεξάγουν έρευνες. Βέβαια, αφού η Ατόλη Παλμύρα είναι αμερικανική επικράτεια, η επίσημη σημαία της είναι η σημαία των Ηνωμένων Πολιτειών.

Ιστορία
-------

Η ανεπίσημη σημαία της ατόλης Παλμύρα κατασκευάστηκε κατά τη διάρκεια του Β΄ Παγκοσμίου Πολέμου, από στρατιώτες και ναύτες που στρατοπέδευαν συχνά στην περιοχή. Στις 7 Δεκεμβρίου 2001, η σημαία αυτή επιδείχθηκε μαζί με πολλές άλλες, όπως τη σημαία της Ατόλης Τζόνστον και αυτή της Ατόλης Μίντγουαιη, στην αμερικανική *Memorial Day*, γεγονός που πραγματοποιήθηκε στο θωρηκτό USS Arizona (BB-39).

Περιγραφή
---------

Η σημαία της ατόλης Παλμύρα αποτελείται από τρεις, δυσανάλογες σε μέγεθος, λωρίδες διαφορετικών χρωμάτων: μία κόκκινου χρώματος *(επάνω)*, που είναι και η μεγαλύτερη, μία σκούρου μπλε χρώματος *(μέση)*, και μία κίτρινου χρώματος *(κάτω)*.

Στην κόκκινη λωρίδα παρατηρείται ένα κίτρινο σχήμα που μοιάζει με ήλιο που δύει, ώστε να προσομοιάζεται το ηλιοβασίλεμα στην ατόλη.

Παραπομπές
----------

1. ↑  «Palmyra Atoll». *www.cs.mcgill.ca*. Αρχειοθετήθηκε από το πρωτότυπο στις 25 Ιουνίου 2022. Ανακτήθηκε στις 28 Μαΐου 2022.
2. ↑  «Palmyra Atoll (U.S. Minor Outlying Islands)». *www.crwflags.com*. Ανακτήθηκε στις 28 Μαΐου 2022.
3. ↑  «Palmyra Atoll (U.S. Minor Outlying Islands)». *www.crwflags.com*. Ανακτήθηκε στις 28 Μαΐου 2022.
**Η Πατρίδα** (γερμ.: *Die Heimat*), γνωστή ως το 2023 ως ***Εθνικοδημοκρατικό Κόμμα Γερμανίας (NPD)*** είναι Γερμανικό υπερεθνικιστικό πολιτικό κόμμα, συνυφασμένο και με ιδεολογίες που χαρακτηρίζονται ως νεοναζιστικές. Ιδρύθηκε το 1964, ενώ σημερινός ηγέτης του κόμματος είναι ο Φρανκ Φρανζ.

Το NPD ιδρύθηκε στις 28 Νοεμβρίου 1964 και είναι διάδοχος του Γερμανικού Αυτοκρατορικού Κόμματος (γερμ.: *Deutsche Reichspartei*, *DRP*). Ο Ούντο Φόιγκτ ηγείται του κόμματος από το 1996. Το κόμμα δέχεται τη σημερινή σημαία της Γερμανίας, αλλά συνδέεται εντονότερα με τη μαύρη-άσπρη-κόκκινη σημαία που χρησιμοποιήθηκε σε διάφορες περιόδους της ιστορίας για να αντιπροσωπεύσει τον γερμανικό εθνικισμό. Παλαιότερα, το κόμμα είχε συνάψει δεσμούς με το ελληνικό νεοναζιστικό κόμμα της Χρυσής Αυγής.

Το έμβλημα του Εθνικοδημοκρατικού Κόμματος Γερμανίας μέχρι το 2023.
Σύμφωνα με δημοσκόπηση του ARD, η πλειοψηφία των Γερμανών το θεωρεί ως μη δημοκρατικό και καταστρεπτικό για την εικόνα της χώρας κόμμα. Οι αντίπαλοι του κόμματος και τα ΜΜΕ, το βλέπουν ως *de facto* νεοναζιστικό κόμμα. Οι κατηγορίες για νεοναζισμό προκύπτουν από την αντίθεση του κόμματος στους μη-λευκούς, στους Εβραίους και στους Μουσουλμάνους που ζουν στη Γερμανία, καθώς επίσης και από τις συνεργασίες του Φόιγκτ με ιδεολόγους όπως ο Ντέιβιντ Ντιούκ (παλαιότερα βασικό στέλεχος της Κου Κλουξ Κλαν).

Η «Verfassungsschutz» ταξινομεί το κόμμα ως «απειλή στους συνταγματικούς κανόνες» λόγω της πολιτικής πλατφόρμας του και της φιλοσοφίας του. Στις εκλογές του 2009 έλαβε 1,8%.

Παραπομπές
----------

1. ↑  Liang, Christina Schori (28 Μαρτίου 2013). *Europe for the Europeans: The Foreign and Security Policy of the Populist Radical Right*. Ashgate Publishing, Ltd. ISBN 978-1-4094-9825-4.
2. ↑  «Germany». *Europe Elects* (στα Αγγλικά). Ανακτήθηκε στις 21 Σεπτεμβρίου 2023.
3. ↑  Griffin, Roger· Feldman, Matthew (2004). *Fascism: Post-war fascisms*. Taylor & Francis. ISBN 978-0-415-29020-3.
4. ↑  «German party accused of neo-Nazi traits set for EU parliament | Reuters». *web.archive.org*. 12 Νοεμβρίου 2014. Ανακτήθηκε στις 21 Σεπτεμβρίου 2023.
5. ↑  «Rencontre avec un dirigeant néonazi allemand» (στα γαλλικά). *Le Monde.fr*. 2015-10-16.. Ανακτήθηκε στις 2023-09-21.
6. ↑  «German far-right NPD threatens vigilante patrols» (στα αγγλικά). *BBC News*. 2019-01-04.. Ανακτήθηκε στις 2023-09-21.
7. ↑  «Επαφές της Χρυσής Αυγής με το γερμανικό NPD – DW – 04/10/2013». *dw.com*. Ανακτήθηκε στις 21 Σεπτεμβρίου 2023.

Εξωτερικοί σύνδεσμοι
--------------------

* Επίσημος ιστότοπος

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 159601586
* LCCN: n94095199
* ISNI: 0000 0001 2196 1001
* GND: 1127242172

 |

 |
Ο **Τέο Ντόγκας** (γεννημένος στις 19 Φεβρουαρίου 1977 στην πόλη Σπλιτ) είναι Κροάτης παλαίμαχος διεθνής υδατοσφαιριστής. Έχει αγωνιστεί στα πρωταθλήματα της Κροατίας, της Ελλάδας, της Ιταλίας και του Μαυροβουνίου.

Καριέρα
-------

Ο Τέο Ντόγκας έκανε τα πρώτα του βήματα στο χώρο της υδατοσφαίρισης το 1989 στις ακαδημίες της Μόρναρ, στην οποία παρέμεινε μέχρι το 1996. Για τα επόμενα τέσσερα χρόνια, ο Ντόγκας αγωνίστηκε σε άλλες δύο ομάδες της Κροατίας και συγκεκριμένα στις Τζάντραν Σπαλάτο (1996-98) και Βατερπόλσκι ΠΟΣΚ (1998-00). Μάλιστα, με την ΠΟΣΚ κατάφερε να κατακτήσει ένα πρωτάθλημα Ευρώπης (1999) και ένα Κύπελλο Κροατίας (2000).

Το καλοκαίρι του 2000, ο προπονητής της τότε πρωταθλήτριας Ευρώπης ΠΟΣΚ, Ντράγκαν Ματουτίνοβιτς, μεταπήδησε στον Ολυμπιακό Πειραιώς, φέρνοντας μαζί του και τον Τέο Ντόγκας, με τον οποίο είχε καλή συνεργασία κατά τη διάρκεια της κοινής τους παρουσίας στην ΠΟΣΚ. Έτσι ο Τέο Ντόγκας άφησε για πρώτη φορά στην καριέρα του την Κροατία και ταξίδεψε με προορισμό την Ελλάδα. Η πρώτη -και μοναδική όπως αποδείχθηκε- χρονιά του στην ομάδα του Πειραιά αποδείχθηκε ιδιαίτερα επιτυχημένη, καθώς ο Ολυμπιακός κατέκτησε και τους δύο εγχώριους τίτλους που διεκδίκησε (Πρωτάθλημα και Κύπελλο Ελλάδας), ενώ έφτασε και μέχρι τον τελικό του Κυπέλλου πρωταθλητριών Ευρώπης υδατοσφαίρισης ανδρών, χάνοντας ωστόσο το τρόπαιο μετά την ήττα από τη Γιουγκ Ντουμπρόβνικ.

Το 2001 άφησε τον Ολυμπιακό και ταξίδεψε στην Ιταλία για λογαριασμό της Πεσκάρα, στην οποία παρέμεινε για ένα χρόνο. Το καλοκαίρι του 2002 επέστρεψε στην Ελλάδα και μετεγγράφη στον ΠΑΟΚ. Στην ομάδα της Θεσσαλονίκης παρέμεινε για μία σεζόν χωρίς ωστόσο να καταφέρει να κατακτήσει κάποιο τίτλο. Το 2003, μετεγγράφη στη Τζάντραν Σπαλάτο, στην οποία αγωνίστηκε για δεύτερη φορά στην καριέρα του. 

Επόμενος σταθμός του Τέο Ντόγκας ήταν η Ακαντέμιγια Κατάρο, ομάδα του Μαυροβουνίου, στην οποία παρέμεινε μέχρι το 2010. Το καλοκαίρι του 2010 επέστρεψε στην Ιταλία, αυτήν τη φορά για λογαριασμό της Ορτίγια, στην οποία παρέμεινε για δύο χρόνια χωρίς ωστόσο να καταφέρει να κατακτήσει κάποιο τίτλο. Μετά την Ορτίγια, ο Τέο Ντόγκας επέστρεψε στην Κροατία και την Μόρναρ, την ομάδα από την οποία ξεκίνησε την καριέρα του. Στη Μόρναρ παραμένει μέχρι και σήμερα.

Διεθνείς συμμετοχές
-------------------

Ο Τέο Ντόγκας είναι διεθνής με την εθνική ομάδα πόλο της Κροατίας από το 1999. Ήταν μέλος της εθνικής Κροατίας που συμμετείχε στα Ευρωπαικά πρωταθλήματα του 1999 και του 2003, ενώ το 2007 κατέκτησε το χρυσό μετάλλιο στο Παγκόσμιο Πρωτάθλημα Υδατοσφαίρισης που πραγματοποιήθηκε στη Μελβούρνη.

Τίτλοι
------

* 1 Πρωτάθλημα Ευρώπης: 1999
* 1 Κύπελλο Κροατίας: 2000
* 1 Πρωτάθλημα Ελλάδος: 2001
* 1 Κύπελλο Ελλάδος: 2001

Πηγές
-----

* Ρόστερ Ολυμπιακού 2000-01[*νεκρός σύνδεσμος*]
* Πάικτης της Μόρναρ ο Τέο Ντόγκας
* Η ομάδα της Κροατίας που κατέκτησε το Παγκόσμιο Πρωτάθλημα του 2007
Ο **Κώστας Αγουρίδης** , είναι Έλληνας επιχειρηματίας πρώην αθλητής της υδατοσφαίρισης από την Πάτρα. Είναι ο ιδιοκτήτης της *Ποτοποιΐας Αγουρίδη* από τις παλιότερες ποτοποιΐες της Πάτρας. Ήταν αθλητής του Ν.Ο. Πατρών και διεθνής με την εθνική Ελλάδος.

Ο Αγουρίδης ήταν αθλητής του Ν.Ο. Πατρών από 12 ετών που αγωνίστηκε πρώτη φορά , στον σύλλογο αγωνίστηκε την δεκαετία του 70, μάλιστα για ένα μεγάλο διάστημα διετέλεσε και αρχηγός της ομάδας. Τελείωσε την καριέρα του στον Αχαιό 47 όπου ήταν στην αρχή ταυτόχρονα και πρόεδρος και παίκτης και έπειτα για πολλά χρόνια πρόεδρος του. 

Έχει παίξει και καλαθοσφαίριση στην Ολυμπιάδα και στον Αχαιό 47 , μετά το τέλος της καριέρας του ήταν και διαιτητής καλαθοσφαίρισης.

Παραπομπές
----------

1. 1 2 3  Πελοπόννησος, φύλο 10 Δεκεμβρίου 2007 , σελίδα 12/34, αφιέρωμα στον Κώστα Αγουρίδη, άρθρο του Νίκου Μπογονικολού
2. ↑  Νίκος Τόμπρος, *Ναυτικός Όμιλος Πατρών (1929-2009), 80 χρόνια χρυσής ιστορίας στον υγρό στίβο*, έκδοση Αντώνης Παπαντωνόπουλος, Πάτρα 2010, ISBN 978-960-99443-0-4
3. ↑  Πελοπόννησος, φύλο 18 Δεκεμβρίου 2007
Rip Kirby**Ριπ Κίρμπι** (**Rip Kirby**) είναι αναγνωριστικός τίτλος μίας Αμερικανικής εικονογραφημένης σειράς (κόμικς) αστυνομικής υφής, που δημιούργησε ο Άλεξ Ρέιμοντ κατόπιν πρότασης του συγγραφέα, δημοσιογράφου, εκδότη και γενικού διευθυντή της εταιρείας King Features Syndicate, Ward Greene (1892 – 1956) που ήταν και ο εμπνευστής του συγκεκριμένου χαρακτήρα. Η σειρά παρουσιάστηκε ως καθημερινό κόμικ-στριπ εφημερίδων με επιπλέον Κυριακάτικη έκδοση, από τις 4 Μαρτίου του 1946 έως και την 26 Ιουνίου 1999.

Υπόθεση
-------

Το πρωταγωνιστικό πρόσωπο (φυσιογνωμικό πρότυπο για το οποίο ήταν ο ίδιος ο Greene) είναι ο βετεράνος νεοϋορκέζος πεζοναύτης Rip Kirby, που μετά τη λήξη του Β’ Π.Π. αποφασίζει να εργαστεί σαν ιδιωτικός ντετέκτιβ. Δίπλα του ως συμπαραστάτες έχει την κοπέλα του, το μανεκέν Judith Lynne "Honey" Dorian (από τα ονόματα των τριών κοριτσιών του Ρέιμοντ) και το μεταμελημένο, πρώην διαρρήκτη, Desmond. Ένα από τα βασικά χαρακτηριστικά της σειράς ήταν ότι ο πρωταγωνιστής χρησιμοποιούσε επιστημονικά τεκμηριωμένους τρόπους δράσης.

Συντελεστές
-----------

Το σενάριο κράτησαν, κατά σειρά, οι Ward Greene (1946 – 1952), Fred Dickenson (1952 – μέσα ’80ς) και John Franklin Prentice (μέσα ’80ς – 1999) με βοηθό τον Al Williamson. Αρχικός εικονογράφος ήταν ο Ρέιμοντ, μετά το θάνατο του οποίου ανέλαβε για περισσότερα από 40 έτη ο Prentice (1920 – 1999), που ήταν ο συνολικά υπεύθυνος από τα μέσα της δεκαετίας του ’80, γράφοντας και το σενάριο.

Βραβεία
-------

Ο Ρέιμοντ τιμήθηκε για το συγκεκριμένο έργο με το βραβείο Reuben (1949), ο Prentice δε, με το Βραβείο της Εθνικής Κοινότητας των δημιουργών κόμικς, τρεις φορές (1966, 1967, 1986).

Επανεκδόσεις
------------

Από τις 15 Σεπτεμβρίου 2009 έως το 2019, η εταιρεία *IDW* αναπαρήγαγε τη σειρά, εκδίδοντας συνολικά 11 Τόμους. Στους τέσσερις πρώτους περιέχεται η δουλειά του Ρέιμοντ και στους υπόλοιπους εκείνη του Prentice, έως και το 1975.

Στην Ελλάδα
-----------

Δημοσιεύτηκε επί 2 έτη (ιστορία: "Ο Ληστής με τις Μπιγκόνιες" των Prentice - Dickenson) στο περιοδικό *Εικόνες* (Α’ Περιόδου) των εκδόσεων *Έλκην* (1955) της Ελένης Βλάχου. Αργότερα παρουσιάστηκε στα *Επίκαιρα* και τέλος από την εταιρεία *ΜΑΜΟΥΘ COMIX* (1 άλμπουμ) μέσω της σειράς «Κλασική Περιπέτεια» (1988).

Παραπομπές
----------

1. ↑  Holtz, Allan (2012). American Newspaper Comics: An Encyclopedic Reference Guide. Ann Arbor: The University of Michigan Press, σ. 332 ISBN 9780472117567
2. ↑  Mendez, Armando E. The Look of Love: The Rise and Fall of the Photo-Realistic Newspaper strip, 1946 – 1970: Alex Raymond and Rip Kirbi, σ. 2. Αρχειοθετήθηκε στις 19 Μαρτίου 2009. Ανακτήθηκε την 1η Ιανουαρίου 2009
3. ↑  Lambiek Comiclopedia: Alex Raymond
Το ***Attack on Titan*** (Ιαπωνικά: 進撃の巨人, Χέπμπορν: *Shingeki no Kyojin*) είναι Ιαπωνική σειρά μάνγκα που γράφτηκε και εικονογραφήθηκε από τον Χάιτζμε Ισαγιάμα. Έγινε μέρος του *Bessatsu Shōnen Magazine* της Kodansha από τον Σεπτέμβριο του 2009 μέχρι τον Απρίλιο του 2021.

Μια τηλεοπτική σειρά anime παράχθηκε από την Wit Studio (1ος–3ος κύκλος) και MAPPA (4ος κύκλος). Ο πρώτος κύκλος 25 επεισοδίων μεταδόθηκε από τον Απρίλιο μέχρι τον Σεπτέμβριο του 2013. Τον ακολούθησε ένας δεύτερος κύκλος 12 επεισοδίων από τον Απρίλιο μέχρι τον Ιούνιο του 2017. Ο τρίτος κύκλος 22 επεισοδίων μεταδόθηκε σε δύο μέρη, με τα πρώτα 12 επεισόδια να μεταδίδονται από τον Ιούλιο μέχρι τον Οκτώβριο του 2018 και τα τελευταία 10 να μεταδίδονται από τον Απρίλιο μέχρι τον Ιούλιο του 2019. Ο τέταρτος και τελευταίος κύκλος επίσης θα προβληθεί σε δύο μέρη, το πρώτο έκανε πρεμιέρα τον Μάρτιο του 2023, και το άλλο θα κάνει πρεμιέρα στα τέλη του 2023.

Το *Attack on Titan* έγινε κριτική και εμπορική επιτυχία, και έχει κερδίσει διάφορα βραβεία. Μέχρι τον Σεπτέμβριο του 2022, το μάνγκα είχε ήδη πουλήσει 110 εκατομμύρια αντίτυπα, κάνοντάς το μία από τις σειρές μάνγκα με τις περισσότερες πωλήσεις όλων των εποχών.

Παραπομπές
----------

1. ↑  日本放送協会. «進撃の巨人 Season3｜NHKアニメワールド». *www6.nhk.or.jp*. Αρχειοθετήθηκε από το πρωτότυπο στις 5 Μαΐου 2021. Ανακτήθηκε στις 25 Αυγούστου 2023.
2. ↑  «【新PV解禁！】NHK総合にて放送予定のTVアニメ「進撃の巨人」The Final SeasonのPVを解禁！是非ご覧ください！». *Twitter*. Ανακτήθηκε στις 25 Αυγούστου 2023.
3. ↑  «Attack on Titan The Final Season Anime's 'Conclusion' to Air in 2023». *Anime News Network* (στα Αγγλικά). 25 Αυγούστου 2023. Ανακτήθηκε στις 25 Αυγούστου 2023.

Εξωτερικοί σύνδεσμοι
--------------------

* Επίσημος ιστότοπος
Ο **Ερρίκος Α΄**, ολλανδ.: Henry I, graaf van Gerle (1117–1182) από τον Οίκο του Βάσενμπεργκ ήταν κόμης του Χέλρε από το 1131 έως το 1182.

Βιογραφία
---------

Ήταν ο μόνος γιος του Γεράρδου Β΄ κόμη του Χέλρε και της Eρμενγάρδης του Ζούτφεν, κόρης και διαδόχου του Όθωνα Β΄ κόμη του Ζούτφεν.

Το 1138 ο Ερρίκος Α΄ κληρονόμησε την κομητεία του Ζούτφεν από τη μητέρα του.

Ο Ερρίκος Β΄ υπέστη τεράστια πίεση από τη επισκοπή της Ουτρέχτης και την κομητεία της Ολλανδίας και αναγκάστηκε από την Ολλανδία να διαπραγματευτεί μία συνθήκη με την πόλη της Ουτρέχτης. Αυτό οδήγησε σε προβληματική σχέση με τον επίσκοπο της Ουτρέχτης.

Ο Ερρίκος Β΄ απεβίωσε το 1182 και τον διαδέχθηκε ο γιος του Όθων Α΄ ως κόμης του Χέλρε. Τάφηκε στο Κλόοστερκαμπ, μάλλον το περίφημο Κιστερκιανό μοναστήρι του Kλόστερ Καμπ.

Οικογένεια
----------

Το 1135 ο Ερρίκος Β΄ νυμφεύτηκε την Αγνή του Άρνσταϊν, κόρη του Λουδοβίκου Γ΄ του Άρνσταϊν και είχαν τέκνα:

* Aδελαΐδα, παντρεύτηκε τον Γεράρδο Β΄ κόμη του Λόον.
* Όθων Α΄ 1150-1207, κόμης του Χέλρε.
* Μαργαρίτα, παντρεύτηκε τον Ένγκελμπερτ Α΄ κόμη του Μπεργκ.

Παραπομπές σε πηγές
-------------------

1. 1 2  p59354.htm#i593534. Ανακτήθηκε στις 7  Αυγούστου 2020.
2. 1 2 3  Darryl Roger Lundy: (Αγγλικά) *The Peerage*.
3. 1 2  Leo van de Pas: (Αγγλικά) *Genealogics*. 2003.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 125094053
* GND: 142356824

 |

 |